**Miljøregnskap for motorsport**

Motorsport oppfattes av mange som lite miljøvennlig. Dette kan gi utfordringer for rekruttering og interesse for disse idrettsgrenene. Norges motorsportforbund (NMF) ønsker å øke bevisstheten om sportens miljøbelastning, og å arbeide for å redusere den. En kvantifisert oversikt over miljøavtrykket er nødvendig for å kunne målrette arbeidet og for å kunne dokumentere idrettens miljøpåvirkning overfor omverdenen. Det finnes mange metoder og innfallsvinkler til slike regnskap. Det er trolig aktuelt å avgrense en oppgave til bare å omfatte deler av miljøpåvirkningen - for eksempel kun klimagassutslipp og kun noen grener.

Våren 2020 fikk NMF utarbeidet et klimagassregnskap for én av våre grener: motocross. Metodikken og regnskapet ble utført av Andrea Nistad, som fikk sin mastergrad ved NTNU tidlig i samme semester. Det kan være aktuelt å ta utgangspunkt i dette arbeidet.

Oppgavens forskningsspørsmål: Hvordan påvirker norsk motorsport miljøet?

Som en underliggende problemstilling kan det være interessant å studere hvordan miljøregelverk og -policy i både internasjonale idrettsforbund, Norges Idrettsforbund og NMF fanger opp de reelle miljøutfordringe.

Legger idretten, og motorsporten spesielt, vekt på de viktigste utfordringene og tiltakene?

Knut Iver Skøien, 06.10.2020